செய்தி மற்றும் மக்கள்தொடர்புத் துறை அமைச்சர் கடம்பூர் ராஜுவின் மகன் அருண்குமாரின் திருமணம், கோவில்பட்டி செண்பகவல்லி அம்மன் கோயிலில் ஆகஸ்ட் 30-ம் தேதி நடைபெற்றது. சொந்த ஊரில் கோயில் விழாவில் கலந்துகொள்ள முதல்வர் எடப்பாடி பழனிசாமி போய்விட்டதால், துணை முதல்வர் பன்னீர்செல்வம் மற்றும் சில அமைச்சர்கள் மட்டும் வந்திருந்தனர். திருக்கோயில் வளாகத்திற்குள் அலங்காரப் பந்தல் அமைத்து சுவாமி – அம்பாளுக்கு மட்டுமே திருக்கல்யாணம் நடத்தப்படும். இந்நிலையில், ஆகம விதிகளை மீறி, வசந்த மண்டபத்தில் பந்தல் அமைத்துத் தன் மகனின் திருமணத்தை கடம்பூர் ராஜு நடத்தினார். இது, சர்ச்சையைக் கிளப்பியுள்ளது.